Yuliya Kazdobina: “Donbas reitegratsiyası tek devlet seviyesinde olması imkânsız – cemiyet büyük yerni ala”
İyünniñ 26-da, Ukraina haber siyaseti Nazirliginen ve “Tavriya gumanitar platforması” cemaat teşkilatınen teşkil olunğan, “Donbasta medeniyet-maarif işiniñ strategiya ve taktikası” mevzusında press-konferentsiya keçirildi.
Tedbir vaqtında, Qırım haber reintegratsiyası meselelerinden Nazir mesleatçısı Yuliya Kazdobina qayd etkenine köre, grajdan cemiyetinen işbirlik qurulması – Nazirlik işiniñ üstün vazifelerinden birisidir.
“Biz, Donbasnıñ medeniy reintegratsiyası üzerinde çalışqan grajdan teşebbüslerine quvançnen haber destegini kösteremiz. Barışuv ve reintegratsiya tek devlet seviyesinde keçip olamay, onıñ içün grajdan cemiyetine büyük yer berile, ve bu saada Ukraina vatandaşlarınıñ faalligi, ukrainler bunı yahşı añlağanında iç bir şube qaldırmay”, - dedi Kazdobina.
“Libera Liberati” medeniyet-tasil fundatsiyasınıñ (Kramatorsk şeeri) reberi Maksim Potapçuk qayd etkenine köre, şimdi, talebelernen qonuşqan ve formal olmağan tasilnen oğraşqan icatkârlarda, erbaplarda, aktörlar üzerinde büyük mesele bar.
Donbass içün eñ aktual tasil mevzular arasında, “Ukrayinska initsiativa” cemaat teşkilâtınıñ başlığı Yuriy Kosenkonıñ sözlerine köre, bugün dekommunizatsiya mevzusı bar, bundan da ğayrı, ukrain Donbssınıñ ikâyeleri. “Daa bir mevzu – Ekinci cian cenki vaqtında rusiye-sovet efsaneler savurması, ayrı mevzu – medeniy erbaplarnıñ açıqlanması: Donbasta doğulğan yazıcılar, cemaat erbapları ve il.”, - dep qoştı Kosenko.
Tedbir iştirakçileri: Yuliya Kazdobina - Qırım haber reintegratsiyası meselelerinden Nazir mesleatçısı; Yuriy Kosenko - “Ukrayinska initsiativa” cemaat teşkilâtınıñ başlığı; Maksım Potapçuk - “Libera Liberati” medeniyet-tasil fundatsiyasınıñ (Kramatorsk şeeri) reberi; Svitlana Kravçenko – “Bahmut Ukrayinskıy” cemaat teşkilâtı idareliginiñ azası; Viktor Vlasko – Çernigov vilâyetiniñ İçnâ şeerinde “Ukrayinska İnitsiativa” cemaat teşkilâtınıñ reberi; Andriy İvanets – Tavriya gumanitar platformasınıñ koordinatorı.